አሜሪካ ለኬንያ የትምትሠጠውን ጤና ነክ እርዳታ አቋረጠች
አሜሪካ  ለኬንያ  የምትለግሰውን   የጤና ነክ እርዳታ ያቋረጠችው በዘርፉ ሙስና ተንሠራፍቷል በሚል ሰበብ  ነው፡፡የአሜሪካ መንግስት ለኬኒያ የጤና እና ጤና ነክ ጉዳዬች በተመለከተ በዓመት 21 ሚሊዬን ዶላር ድጋፍ ያደርጋል፡፡ከዚህ ባለፈም የአሜሪካ ባለሃብቶች በኬንያ  በጤና ዘርፍ በመሳተፍ በዓመት  650 ሚሊዬን ዶላር በማስገባት ለኬንያ ገቢ የድርሻቸውን እንደሚወጡ ተመልክቷል ፡፡የአሜሪካ የጤና ሚኒስትር እንዳሉት አሜሪካ ለኬንያ የጤና ዘርፍ የምታደርገውን የገንዘብ ድጋፍ ያቋረጠችው በሚኒስቴር መሥሪያ ቤቱ ሥር በሚገኙ ፕሮጀክቶች ውስጥ ሙስና የሚፈጸም  በመሆኑ ምክንያት  ነው፡፡በዘርፉ የተለያዩ ሙስናዎች በመበራከታቸው ምክንያት  አደጋ ሊሆን እንደሚችል የአሜሪካ መንግስት በተደጋጋሚ  ቢያስጠነቅቅም የኬኒያ መንግስት በቸልተኝነት አልፎታል ለዚህም  በዋናነትም የኬኒያ መንግስት ኃላፊነቱን ይወስዳል ሲል የአሜሪካ መንግስት ገልጿል፡፡የኬንያ የጤና ሚኒስቴር መሥሪያ ቤት በበኩሉ እንደገለፀው ከሆነ ለጤና ንክ ጉዳዮች የመጣ  50 ሚሊዬን ዶላር በሙስና ባክኗል፡፡በ50 ሚሊዬን ዶላር ብዙ የኬንያ ዜጎች የጤና አገልግሎት ያገኙ ነበር በሙሰኞች ምክንያት ይህን ማድረግ አለተቻልም ሲሉ የተደመጡት በኬንያ የአሜሪካ አምባሳደር ቦብ ጎዴክ  ናቸው፡፡ክልከላው እስከ መቼ ይቀጥላል ተብለው የተጠየቁት የአሜሪካ የተራድኦ ድርጅት (የዩ ኤስ አይዲ) ዋና ዳይሬክተር ሙስናው እጅግ አስጊ ከመሆኑ ባሻገር የአሜሪካ ዶክተሮች ጭምር በሙስናው እጃቸውን ያስገቡ መሆናቸውን ደረሰንበታል ብለዋል ።የኬንያ መንግሥት ያጋጠመው ችግር በማያዳግም መልኩ እስኪፈታው ድረስ  ክልከላው እንደሚቆይም  ዋናው ዳይሬክተሩ  ተናግረዋል ፡፡በኬንያ  የጤናው ፕሮግራም  የሚሠሩ ሠራተኞች እጣ ፈንታቸው በተመለከተ ጥያቄ  የቀረበላቸው  ዋና ዳይሬክተሩ  በኬንያ  የሚገኙ ሠራተኞች ስጋት ላይ እንዳይወድቁ ለማድረግ ወርሃዊ ደሞዝ፣የቤት ኪራይ እና የትራስፖርት ወጪያቸው ላለተወሰነ ጊዜ ይከፋለቸዋል ብለዋል፡፡ዘ ዴሊ ነሽን የተሰኘው ጋዜጣ በኬንያ የአሜሪካ አምባሳደር የቀረበላቸው  ጥያቄ አነጋጋሪ  እየሆነ ይገኛል ፡፡ጋዜጣው ለአሜሪካ  አምባሳዳር ቦብ ጎዴክ አሜሪካ  በአሁኑ ሰዓት የጤና  እርዳታ እንዲቋረጥ ያደረገችው በመጪው ነሓሴ በሚካሄደው የኬኒያ ምርጫ ላይ የኡሁሩ ኬንያታን  መንግሥትን ለማዳካም በማሰብ  ነው የሚል ጥያቀን  አቅርቧል ።አምባሳደሩም  በምላሻቸው   የአሜሪካ እና ኬንያ ግንኙነት መልካም ሁኔታ ላይ ያለ በመሆኑ ይህ ምክንንያትያ ይህ  ሊፈጸም  እንደማይችል  አረጋግጠዋል ፡፡ ( ምንጭ:ቢሲሲ)   